b'\n_START_ARTICLE_\nCasablanca (film)\n_START_SECTION_\nZgodba\n_START_PARAGRAPH_\nV maro\xc5\xa1kem mestu Casablanca, ki za mnoge Evropejce predstavlja postajo na poti proti ZDA, se sre\xc4\x8data Rick (Bogart) in Ilsa (Bergman). Poznata se iz Pariza, kjer sta pred \xc4\x8dasom pre\xc5\xbeivela kraj\xc5\xa1o romanco. Ko sta se dogovorila, da bosta skupaj odpotovala iz Francije, Ilsa ni pri\xc5\xa1la na vlak in tako je Rick moral odpotovati sam. Sedaj je lastnik lokala, kjer se zbirajo tako oficirji Tretjega rajha in predstavniki Vichyske Francije, kot tudi begunci iz okupirane Evrope. Ilsa \xc5\xbeeli z mo\xc5\xbeem, ki je politi\xc4\x8dni begunec, odpotovati preko Casablance in Lizbone v ZDA, vendar pa za to potrebujeta prepustnico, ki jo je te\xc5\xbeko dobiti. Rick ima dve, vendar pa ima tudi sam podobne na\xc4\x8drte kot Ilsa in njen mo\xc5\xbe Victor Laszlo.'